Akú údržbu vyžadujú tepovače?
Údržba sa môže líšiť s ohľadom na daný model, avšak zvyčajne sa po použití odporúča naliať čistú vodu do nádoby, v ktorej bola voda s roztokom, zapnúť čerpadlo a nechať systém prepláchnuť. Na prečistenie systému odsávania použijete takisto čistú vodu, ktorú budete hubicou postupne odsávať, čím vyčistíte používanú hadicu aj odsávaciu hubicu. V neposlednom rade už len opláchnete nádobu na špinavú vodu. Treba však spomenúť, že dôkladnou údržbou prispievate nielen k samotnému výkonu prístroja, ale aj jeho životnosti.
Faktom je, že na životnosť elektromotora vplýva aj to, akú údržbu realizuje sám spotrebiteľ. Začína sa to od pravidelného vyprázdňovania nádoby, vrecka či výmeny alebo umývania filtrov. Toto všetko môže výrazným spôsobom vplývať na výkon i výdrž motora. Životnosť motora v odborných testoch je normovaná na 500 hodín. Ak vysávač dosiahne túto hodnotu, testom úspešne prešiel. V praxi sa však nachádza množstvo vysávačov, ktorých motor zvládne v priemere 300 až 400 hodín. Následne dochádza k strate výkonu.